open-index/open-wikipedia-markdown huggingface dataset:
Hraboš tatranský

**Hraboš tatranský** (iné názvy: **hrabošík tatranský**, **hrabáč tatranský**; lat. *Microtus tatricus*; staršie: *Terricola tatricus*, *Pitymys tatricus*) je druh hlodavca z rodu *Microtus* (po slovensky hraboš). Je endemitom Karpát. 

Nominátny poddruh *Microtus tatricus tatricus* žije v Západných Karpatoch na Slovensku a v Poľsku, zatiaľ čo poddruh *Microtus tatricus zykovi* žije vo Východných Karpatoch na Ukrajine a v Rumunsku. Celková početnosť sa odhaduje na 200 000 – 250 000 jedincov.

## Rozšírenie na Slovensku
Zo 429 mapovacích kvadrátov DFS sa celkovo vyskytol v 39 (9,1 % rozlohy Slovenska, do roku 1964 len v 10, 2,3 %) v nadmorských výškach 500 (Veľká Fatra) –  (sedle Váhy vo Vysokých Tatrách). Na Slovensku obýva klimaxové horské lesy najčastejšie v nadmorských výškach 1 100 –  v týchto pohoriach: Veľká Fatra, Malá Fatra, Kremnické vrchy, Oravské Beskydy, Nízke Tatry, Západné Tatry, Vysoké Tatry, Belianske Tatry, Muránska planina a Chočské vrchy.

## Biotop
Preferuje vlhké, chladnejšie  stanovištia  so silnejšou vrstvou organickej hmoty (humusu) a bohatým podrastom. Osídľuje vegetáciou zarastené skalné sutiny a to od alpských lúk až po zapojené horské inverzné doliny, ktorými zostupuje do nižších polôh.

## Evolúcia druhu
Spoľahlivým rozlišovacím znakom hraboša tatranského je jeho karyotyp – diploidný počet chromozómov a základný karyotyp (2N=32, NF=46) sú jedinečným znakom v rámci rodu *[[Microtus]]*. Geneticky je hraboš tatranský príbuzný s hrabošom alpínskym (*Microtus multiplex*), *Microtus liechtensteini* a *Microtus bavaricus* (Martinková et al., 2007). Od spoločného predka sa oddelil v holocéne.

## Referencie

## Literatúra
* Jurdíková N., Žiak D., Kocian Ľ. 2000. Habitat requirements of *Microtus tatricus*: microhabitat and macrohabitat. *Výskum a ochrana cicavcov na Slovensku 4, 41-49*.
* Martínková N., Dudich A. 2003. The fragmented distribution range of *Microtus tatricus* and its evolutionary implications. *Folia Zoologica 52, 11-22*.
* Martinkova, N., J. Zima, M. Jaarola, M. Macholan and F. Spitzenberger, F.  2007.  The origin and phylogenetic relationships of Microtus bavaricus based on karyotype and mitochondrial DNA sequences.  Folia Zool. Brno: 56, 39 – 49.
* Musser, G. G. and M. D. Carleton. 2005. Superfamily Muroidea. Pp. 894 – 1531 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

## Iné projekty

Kategória:Chrčkovité
Kategória:Karpatské endemity
Kategória:Živočíchy európskeho významu
Kategória:Cicavce na Slovensku
Kategória:Najmenej ohrozené druhy
Kategória:Zákonom chránené živočíchy na Slovensku
Paul Epstein

**Paul Epstein** (* 24. júl 1871, Frankfurt nad Mohanom, Nemecko, vtedy Nemecké cisárstvo – † 11. august 1939, Dornbusch, Nemecko) bol nemecký matematik. Je známy najmä vďaka svojej práci v oblasti teórie čísel, špeciálne vďaka tzv. Epsteinovej zeta funkcii.

Doktorát získal v roku 1895 na univerzite v Štrasburgu, kde pôsobil až do roku 1918, keď mesto pripadlo Francúzsku. Od roku 1919 pôsobil na univerzite vo Frankfurte, kde bol neskôr vymenovaný za profesora. Po nástupe nacistov miesto na univerzite stratil, a keďže kvôli pokročilému veku nebol schopný nájsť si nové miesto v zahraničí, spáchal v roku 1939 samovraždu predávkovaním barbiturátom Veronal.

## Referencie

Kategória:Narodenia v 1871
Kategória:Úmrtia v 1939
Kategória:Nemeckí matematici
Kategória:Matematici židovského pôvodu
Kategória:Obete samovrážd
Kategória:Absolventi Štrasburskej univerzity
Kategória:Vyučujúci na Štrasburskej univerzite
Eyjafjallajökull (sopka)

**Eyjafjallajökull** (; doslova „Ľadovec ostrovných hôr“) alebo menej často **[[Eyjafjöll]]** alebo nepresne **Eyjafjalla** je vulkán pod rovnomenným ľadovcom na území Islandu. Nachádza sa severne od obce Skógar a bezprostredne západne od sopky Katla (pokrytej ľadovcom Mýrdalsjökull). Je to stratovulkán vysoký 1 666 m. Erupcie sa za posledných 1000 rokov vyskytli v rokoch 1612, 1823 a 2010. Kráter sopky má priemer 3 - 4 km.

## Erupcia v roku 2010
V roku 2010 sopka trikrát vybuchla - 20. marca, 31. marca a 13. apríla, pričom prvé erupcie boli prísne vzaté lokalizované zhruba medzi sopkami Eyjafjallajökull a Katla.

Erupcia z 13. apríla mala za následok prerušenie leteckej dopravy vo veľkej časti Európy. 

## Referencie

## Iné projekty

## Externé odkazy
*http://www.volcano.si.edu/world/volcano.cfm?vnum=1702-02
*http://wayback.vefsafn.is/wayback/20100813000000/www2.norvol.hi.is/page/ies_EYJO_compiled
*http://www2.norvol.hi.is/page/ies_Eyjafjallajokull_eruption?107,30
*http://wayback.vefsafn.is/wayback/20100813000000/www2.norvol.hi.is/Apps/WebObjects/HI.woa/swdocument/1015721/Sturkell_etal_2009b.pdf

Kategória:Sopky Islandu
Kategória:Aktívne sopky
Eyjafjöll

**Eyjafjöll** môže byť:
*územie na Islande, menšie vrchy na úpätí sopky/ľadovca Eyjafjallajökull
*iný názov sopky Eyjafjallajökull, pozri Eyjafjallajökull (sopka)
Euroskupina

[right|thumb|[Paschal Donohoe, predseda]]

**Euroskupina** (angl. *eurogroup* alebo *Euro Group*; staršie *Euro-X*, neskôr *Euro-XI*) je grémium (pravidelné zasadnutie) ministrov financií eurozóny. Je to politická kontrola meny euro a súvisiacich aspektov menovej politiky EÚ, akým je napr. Pakt stability a rastu. Súčasným predsedom je bývalý írsky minister financií Paschal Donohoe.

Ministri sa obyčajne stretávajú deň pred zasadnutím Ecofinu Rady Európskej únie. Táto skupina súvisí s Radou EÚ (iba štáty Euroskupiny hlasujú vo veciach týkajúcich sa eura v Ecofine) a bola formalizovaná podľa Lisabonskej zmluvy.

## Členovia
Uvedení sú členovia k júnu 2023. Na zasadnutiach sa zúčastňuje aj prezident ECB, Európsky komisár pre ekonomické a finančné záležitosti a predseda pracovnej skupiny Eurogroup.

## Zdroj

Kategória:Euro
Kategória:Ekonomika Európskej únie
Jean-Claude Trichet

**Jean-Claude Trichet** (* 20. december 1942, Lyon, Francúzsko) je francúzsky finančník, v rokoch 20032011 prezident Európskej centrálnej banky (ECB).

Od roku 1993 bol guvernérom francúzskej centrálnej banky (Banque de France). Na čele ECB nahradil 1. novembra 2003 Holanďana Wima Duisenberga.

## Externé odkazy

## Zdroj

Kategória:Francúzski ekonómovia
Kategória:Guvernéri Európskej centrálnej banky
Kategória:Osobnosti z Lyonu
Kategória:Absolventi École nationale d’administration
Belvoir

**Belvoir** môže byť:
*hrad:
** križiacky hrad v Izraeli, pozri Kochav ha-Jarden
** hrad v grófstve Leicestershire v centrálnom Anglicku, pozri Belvoir (Anglicko) 
*obec vo Francúzsku, pozri Belvoir (Doubs)
Ryszard Kaczorowski

**Ryszard Kaczorowski** (* 26. november 1919, Białystok, Poľsko – † 10. apríl 2010, Pečorsk, Rusko) bol poľský štátnik.

## Životopis
Vyštudoval obchodnú školu. Už od útleho veku pôsobil v skautskej organizácii. 

V roku 1940 ho zatkol NKVD a bol odsúdený na trest smrti, ktorý mu znížili na desať rokov v tábore Kolyma. Po uzavretí dohody Sikorski-Majski v roku 1941 bol prepustený a narukoval do armády generála Władysława Andersa. V tom čase dokončil strednú školu. Zúčastnil sa bojov o Monte Cassino. Po druhej svetovej vojne zostal vo Veľkej Británii ako politický emigrant. Do roku 1986 pracoval ako účtovník. Bol tiež predsedom poľskej exilovej skautskej únie.

Kaczorowski sa angažoval v poľskom politickom exile. V roku 1986 sa stal ministrom domácich záležitostí exilovej vlády. Poľská exilová vláda fungovala podľa poľskej ústavy z roku 1935, ktorá umožňovala, aby prezident vymenoval svojho nástupcu pre prípad, že sa prezidentský úrad uvoľní počas vojny. Kazimierz Sabbat vymenoval Kaczorowskiho za svojho nástupcu v januári 1988. Keď Sabbat 19. júla 1989 zomrel, stal sa Kaczorowski poľským prezidentom v exile. 22. decembra 1990 odovzdal insígnie prezidenta do rúk Lecha Wałęsu, ktorý prevzal úrad vo vlasti.

Kaczorowski žil v Londýne a bol čestným občanom takmer tridsiatich poľských miest. Zahynul pri leteckom nešťastí pri ruskom Smolensku 10. apríla 2010.

## Iné projekty

## Zdroj

Kategória:Osobnosti z Białystoku
Kategória:Poľskí politici
Kategória:Poľskí skauti
Kategória:Obete leteckých nehôd
Signatúra

**Signatúra** môže byť:
* podpis alebo iná autorská značka autora na umeleckom diele, pozri signatúra (umenie)
* značka, ktorá vyjadruje, ako je predmet umiestnený v zbierke, kniha v knižnici, spis v archíve atď., pozri signatúra (zbierka)
* v polygrafii:
** hárková značka
** zastarano: značnica na písmene
* v obchode: značka z písma a čísla na obale tovaru, pozri signatúra (tovar)
* vo lekárnictve: 
** štítok na liekovke
** návod na užívanie liekov
* zriedkavo: 
** podpis
** značka, označenie
Pečorsk

**Pečorsk** () je obec v Smolenskej oblasti v Rusku.

Leží približne sedem kilometrov severne od Smolenska  a v roku 2002 mala 3 750 obyvateľov. V roku 1998 mala 4 067 obyvateľov a v roku 1859 19 obyvateľov (a pravoslávny chrám).

Meno obce je odvodené od staršieho ruského slova *печера* znamenajúceho *jaskyňa*. 

10. apríla 2010 prišlo neďaleko dediny k havárii lietadla Tu-154M s poľskou delegáciou letiacou na pietny akt na pamiatku obetí Katynského masakru pri ktorej všetci na palube lietadla, vrátane poľského prezidenta Lecha Kaczyńského s manželkou, zahynuli. Lietadlo sa snažilo pristáť na neďalekom vojenskom letisku v Smolensku.

## Referencie


## Iné projekty

## Externé odkazy
* Pečorsk

## Zdroj

Kategória:Obce v Rusku
Kategória:Geografia Smolenskej oblasti
Krystyna Bochenková

**Krystyna Maria Bochenková** (rodená **Neumanová**; * 30. jún 1953, Katovice, Poľsko – † 10. apríl 2010, Pečorsk, Rusko) bola poľská novinárka a politička.

## Životopis
Absolvovala Fakultu poľskej filológie Slezskej univerzity. Od roku 1976 bola novinárkou Poľského rozhlasu Katovice. Veľa rokov spolupracovala s tlačou a televíziou. Bola iniciátorkou mnohých charitatívnych akcií. Ako nezávislá na kandidátke Únie slobody bola v roku 2004 zvolená do poľského Senátu, do ktorého bola zvolená aj v roku 2005 a 2007. V novembri 2007 bola zvolená za podpredsedníčku Senátu. 

Zomrela pri leteckom nešťastí pri ruskom Smolensku 10. apríla. In memoriam obdržala Veliteľský kríž s hviezdou Radu Polonia Restituta.

## Zdroj

Kategória:Poľskí politici
Kategória:Poľskí novinári
Kategória:Obete leteckých nehôd
Kategória:Osobnosti z Katovíc
Rad Polonia Restituta

thumb|Komandérsky kríž radu Polonia Restituta, verzia Tretej poľskej republiky
**Rad Polonia Restituta** () je jedno z najvyšších poľských vyznamenaní. Udeľuje sa za vynikajúce úspechy v oblasti vzdelávania, vedy, športu, kultúry, umenia, ekonomiky, národnej obrany, za sociálne aktivity, štátnu službu a za rozvíjanie dobrých vzťahov s ostatnými krajinami. Bol založený 4. februára 1921, v roku 1944 znovu obnovený. Udeľuje sa v piatich triedach.

Jeho odznakom je zlatý, bielo smaltovaný kríž s ôsmimi hrotmi, zakončený malými guľkami. V červenom okrúhlom strede je znázornená biela poľská orlica, okolo nej je vpísané heslo *Polonia Restituta* (obnovené Poľsko). Stuha je červená s bielymi postrannými prúžkami.

Rad fakticky nahradzoval vzhľadom i funkciou podobný Rad svätého Stanislava.

## Zdroj

Kategória:Poľské rady a vyznamenania
Marshall Harvey Stone

**Marshall Harvey Stone** (* 8. apríl 1903, New York, USA – † 9. január 1989, Čennaj (vtedy Madras), India) bol americký matematik a syn Harlana Fiskeho Stonea, právnika, politika, sudcu a predsedu najvyššieho súdu USA. Zaoberal sa predovšetkým reálnou analýzou, funkcionálnou analýzou a Boolovými algebrami. Je po ňom pomenovaných viacero matematických viet a konceptov.

Kategória:Matematici USA
Kategória:Osobnosti z New Yorku
Alexander Frei

**Alexander Frei** (* 15. jún 1979, Bazilej) je švajčiarsky futbalový útočník, v súčasnosti hráč klubu FC Bazilej. Je kapitánom .

## Úspechy
* Švajčiarsky pohár: 2001
* Švajčiarsky hráč roka: 2003, 2007
* Najlepší strelec Ligue 1: 2005

Kategória:Švajčiarski futbalisti
Kategória:Hráči FC Basel
Kategória:Hráči FC Thun
Kategória:Hráči FC Luzern
Kategória:Hráči Servette FC
Kategória:Hráči Stade Rennais FC
Kategória:Hráči Borussia Dortmund
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2004
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Osobnosti z Bazileju
SK Rapid Wien

**SK Rapid Wien** je rakúsky futbalový klub, ktorý hráva v Bundeslige. Svoje domáce zápasy hráva na štadióne Gerhard-Hanappi-Stadion, ktorý sa nachádza vo viedenskom mestskom obvode Penzing. Bol založený v roku 1898 pod názvom *1. Wiener Arbeiter Fußballklub*. Meno „Rapid“ nesie od 8. januára 1899. Farby klubu sú zelená a biela. S 32 titulmi v lige je najúspešnejším rakúskym futbalovým klubom.

## Úspechy
**Rakúska Bundesliga (32)**
* Víťaz - 1912, 1913, 1916, 1917, 1919, 1920, 1921, 1923, 1929, 1930, 1935, 1938, 1940, 1941, 1946, 1948, 1951, 1952, 1954, 1956, 1957, 1960, 1964, 1967, 1968, 1981-82, 1982-83, 1986-87, 1987-88, 1995-96, 2004-05, 2007-08

**[[Rakúsky pohár]] (14)**
* Víťaz - 1919, 1920, 1927, 1946, 1961, 1968, 1969, 1972, 1976, 1983, 1984, 1985, 1987, 1995

* Rakúsky superpohár: 1986, 1987, 1988, 2008

**Pohár víťazov pohárov UEFA**
* Finalista - 1985, 1996

## Bývalí známi hráči

## Externé odkazy
* http://www.skrapid.at/ oficiálna stránka klubu 

## Zdroj
* http://www.transfermarkt.com/en/sk-rapid-wien/startseite/verein_170.html

## Iné projekty


Kategória:Šport vo Viedni
Rapid Wien
Kategória:Futbalové kluby založené v 1898
Kaplnka svätého Jakuba

náhľad|Ochranná konštrukcia nad kaplnkou sv. Jakuba

**Kaplnka svätého Jakuba** je bývalá kaplnka v Bratislave na Námestí SNP, ktorá bola odkrytá v rokoch 1994-1996 v rámci archeologického výskumu, ktorý vykonával Mestský ústav ochrany pamiatok. Tým boli zistené nové poznatky o meste a jeho histórii a odkryté 4 podoby jednej stavby:
*predrománska rotunda
*románska kostnica
*gotická kaplnka s kostnicou 
*kaplnka sv. Jakuba

Kaplnka sa nachádza na cintoríne ktorý sa rozprestieral medzi Starou tržnicou a Manderlákom. Ide o cennú archeologickú pamiatku, v historických análoch je už od roku 1436 zaznamenaná ako cintorínska kaplnka pri kostole sv. Vavrinca. Kaplnka je gotickou stavbou a jej niekoľko prestavieb potvrdzuje mimoriadny význam osady sv. Vavrinca, kde sa nachádzala. Kaplnka zanikla v súvislosti so zrušením cintorína v roku 1774. Pod kaplnkou sa nachádza kostnica s niekoľkými tisíckami kostí a s asi 500 lebkami. 

## Zdroj
* Mestský ústav ochrany pamiatok Bratislava 

Kategória:Kaplnky na Slovensku
Kategória:Kostoly v Bratislave
Čilské národné futbalové mužstvo

**Čilské národné futbalové mužstvo** reprezentuje Čile na medzinárodných futbalových akciách, ako sú Majstrovstvá sveta alebo Copa América.

Čilská futbalová federácie je po argentínskej druhou najstaršou juhoamerickou futbalovou federáciou. Bola založená 19. júna 1895 vo Valparaíso. Čile je jedným zo štyroch zakladajúcich členov CONMEBOL, založenej v roku 1916. 

Čile bolo účastníkom prvých Majstrovstiev sveta vo futbale 1930 v Uruguaji. Po výhrach s Mexikom a Francúzskom prehrali s Argentínou a skončili tak v prvom kole. Najlepším výsledkom čilskej reprezentácie bolo tretie miesto na domácich majstrovstvách v roku 1962. 

Ich najväčšími úspechmi sú víťazstva na Copa América 2015 a 2016 a finále na Pohári konfederácii FIFA 2017. 

Medzi známych čilských hráčov patria Guillermo Subiabre, Sergio Livingstone, George Robledo, Enrique Hormazabal, Leonel Sánchez, Elías Figueroa, Carlos Caszely, Marcelo Salas a Iván Zamorano z minulosti a zo súčasnosti hráči ako Claudio Bravo, Alexis Sánchez a Arturo Vidal

Svoje domáce zápasy hrajú na štadióne Estadio Nacional de Chile v Santiagu, ktorý má kapacitu vyše 65 000 divákov.

## Majstrovstvá sveta

## Copa América

## Ostatné súťaže
### Pohár konfederácii FIFA

## Externé odkazy
https://www.laroja.cl/index 

## Zdroj

Čile
Kategória:Futbal v Čile
Futbal
Martin Fabuš

**Martin Fabuš** (* 11. november 1976) je slovenský futbalista, ktorý bol naposledy hráčom poľského klubu Ruch Chorzów. Hráva na pozícií útočníka a bol dvojnásobným najlepším strelcom slovenskej ligy. Najväčšiu časť svojej kariéry odohral v drese Trenčína.

## Úspechy
* Majster Slovenska: 1995, 2003, 2004
* Slovenský pohár: 2005, 2007
* Slovenský superpohár: 2004
* Najlepší strelec Corgoň ligy: 1999, 2003
* Futbalista roka: *Šieste miesto*: 1998
* Osobnosť roka TOP Tango: 1998 
* Jedenástka roka: 1998, 2002

## Referencie

## Externé odkazy
* transfermarkt.de 
* national-football-teams.com 

Kategória:Narodenia v 1976
Kategória:Slovenskí futbalisti
Kategória:Hráči FK AS Trenčín
Kategória:Hráči Karlsruher SC
Kategória:Hráči SK Sigma Olomouc
Kategória:Hráči MŠK Žilina
Kategória:Hráči FK Dukla Banská Bystrica
Kategória:Hráči FC ViOn Zlaté Moravce
Kategória:Hráči ASK Schwadorf
Kategória:Hráči Ruch Chorzów
Marilyn Manson (skupina)

**Marilyn Manson** je americká industriálna metalová skupina z Fort Lauderdale na Floride. V roku 1989 ju založil spevák Brian Hugh Warner (Marilyn Manson) a gitarista Scott Putesky (Daisy Berkowitz) pod názvom **Marilyn Manson & the Spooky Kids**. Neskôr bol názov skupiny skrátený na Marilyn Manson. Ich názov demonštruje prelínanie dobra a zla kombinovaním dvoch mien – Marilyn (Marilyn Monroe) bola slávna americká herečka a Manson (Charles Manson) bol niekoľkonásobný (masový) vrah.

## Členovia skupiny

**Súčasná zostava**
* Marilyn Manson (Brian Warner) – spev (1989 – súčasnosť)
* Tyler Bates - gitara, klávesy (2015 – 2018, 2024 - súčasnosť)
* Piggy D - basová gitara (2024 - súčasnosť)
* Reba Meyers - rytmická gitara (2024 - súčasnosť)
* Gil Sharone - bicie (2014-2019, 2024 - súčasnosť)

**Bývalí členovia**
* Twiggy Ramirez (Jeordie White) – gitara (1993 – 2002, 2008 – 2017)
*Fred Sablan – basová gitara (2010 – 2014)
*Jason Sutter – bicie (2012 – 2013)
*Tyler Bates (2015 – 2019, 2024 - súčasnosť)
*Andy Gerold – basová gitara (2009 – 2010)
* Chris Vrenna – klávesy (2007 – 2012)
* Ginger Fish (Kenneth Wilson) – bicie (1995 – 2011)
* John 5 (John Lowery) – gitara (1998 – 2004)
* Daisy Berkowitz (Scott Putesky) – gitara (1989 – 1996)
* Olivia Newton Bundy (Brian Tutunick) – basová gitara (1989)
* Mark Chaussee – gitara (2004 – 2005)
* Madonna Wayne Gacy (Stephen Gregory Bier Jr, Pogo) – klávesy (1989 – 2007)
* Gitget Gein (Bradley Stewart) – basová gitara (1989 – 1993)
* Sara Lee Lucas (Fred Streithorst, Jr) – bicie (1991 – 1995)
* Tim Skold – basová gitara, gitara (2002 – 2008)
* Zsa Zsa Speck (Perry Pandrea) – klávesy (1989)
* Zim Zum (Timothy Michael Linton) – gitara (1996 – 1998)
* Wes Borland – gitara (2008)
* Rob Holliday – gitara, basová gitara (2007 – 2009)
* Juan Alderate – basová gitara – (2017 – 2020)
* Brandon Pertzborn – bicie – (2019 – 2020)
*Paul Wiley – gitara – (2014 – 2020)

## Diskografia
* 1994: *[[Portrait of an American Family]]*
* 1995: *[[Smells Like Children]]* (EP)
* 1996: *[[Antichrist Superstar]]*
* 1997: *[[Remix & Repent]]* (EP)
* 1998: *[[Mechanical Animals]]*
* 1999: *[[The Last Tour on Earth]]* (naživo)
* 2000: *[[Holy Wood]]* (in the Shadow of the Valley of Death)
* 2003: *[[The Golden Age of Grotesque]]*
* 2004: *[[Lest We Forget]]*
* 2007: *[[Eat me, Drink me]]*
* 2009: *[[The High End of Low]]*
* 2012: *[[Born Villain]]*
* 2015: *[[The Pale Emperor]]*
* 2017: *[[Heaven Upside Down]]*
* 2020: *[[We Are Chaos]]*

## Referencie

## Iné projekty

## Externé odkazy
* Oficiálna webstránka
* Marilyn Manson & the Spooky Kids webstránka

## Zdroj

Kategória:Marilyn Manson
Kategória:Industriálnometalové hudobné skupiny USA
Kategória:Alternatívnometalové hudobné skupiny USA
Kategória:Rockové hudobné skupiny USA
Kategória:Hudobné skupiny z 1989
Untouchables (Korn)

***Untouchables*** je piaty štúdiový album od americkej nu metalovej skupiny Korn. Bol vydaný 11. júna 2002, cez Epic Records a Immortal Records. Album obsahuje hity ako „Thoughtless“, „Alone I Break“ alebo „Here To Stay“, ocenenú cenou Grammy.

10. júna 2002 (deň pred vydaním albumu) bol usporiadaný koncert na oslavu vydania albumu, ktorý bol neskôr vydaný pod názvom Live Hammerstein.

## Zoznam skladieb
# „Here To Stay“ - 4:31
# „Make Believe“ - 4:37
# „Blame“ - 3:51
# „Hollow Life“ - 4:09
# „Bottled Up Inside“ - 4:00
# „Thoughtless“ - 4:32
# „Hating“ - 5:10
# „One More Time“ - 4:39
# „Alone I Break“ - 4:16
# „Embrace“ - 4:27
# „Beat It Upright“ - 4:15
# „I'm Hiding“ - 3:57
# „No One's There“ - 9:24

*Skladba „No One's There“ obsahuje skrytú skladbu „Here To Stay (T-Ray's mix)“ po 6 sek. pauzy.
*Skladba „Beat It Upright“ sa nenachádza v editovanej verzii albumu.

## Zostava
* Jonathan Davis - spev
* Reginald „Fieldy“ Arvizu - basgitara
* James „Munky“ Shaffer - gitara
* Brian „Head“ Welch - gitara
* David Silveria - bicie

## Referencie

Kategória:Albumy skupiny Korn
Kategória:Hudobné albumy z 2002
Dyckov jazyk

**Dyckov jazyk** nad *2n*-prvkovou abecedou \{a_1, b_1, a_2, b_2, \ldots, a_n, b_n\} (n \in \mathbb{N}) je v teórii formálnych jazykov bezkontextový jazyk, pomenovaný podľa matematika Walthera von Dycka, generovaný nasledujúcou gramatikou:
:\sigma \to \varepsilon\ |\ a_1 \sigma b_1 \sigma\ |\ a_2 \sigma b_2 \sigma\ |\ \ldots\ |\ a_n \sigma b_n \sigma.
V prípade, že a_1, a_2, \ldots, a_n sú nejaké typy ľavých zátvoriek a b_1, b_2, \ldots, b_n sú zodpovedajúce typy pravých zátvoriek, zodpovedá Dyckov jazyk nad abecedou \{a_1, b_1, a_2, b_2, \ldots, a_n, b_n\} jayzku všetkých dobrých uzátvorkovaní nad danými typmi zátvoriek.

Gramatika generujúca Dyckov jazyk je jednoznačná (pre každé slovo z jazyka existuje práve jeden strom odvodenia).

Význam Dyckových jazykov umocňuje aj tzv. Chomského-Schützenbergerova veta, ktorá hovorí, že každý bezkontextový jazyk je homomorfným obrazom prieniku niektorého Dyckovho jazyka s vhodným regulárnym jazykom.

## Príklad

Nasleduje príklad Dyckovho jazyka D_2 nad štvorprvkovou abecedou pozostávajúcou zo znakov (,),[,]. Daný Dyckov jazyk bude generovaný gramatikou:
:\sigma \to \varepsilon\ |\ ( \sigma ) \sigma\ |\ [ \sigma ] \sigma.
Takýto jazyk je jazykom všetkých dobrých uzátvorkovaní nad danou abecedou, a teda, napríklad:
:(\ (\ )\ [\ ]\ ) \in D_2, \qquad (\ [\ [\ ]\ ]\ (\ (\ )\ )\ ) \in D_2, \qquad )\ ( \notin D_2, \qquad (\ [\ (\ ]\ )\ ) \notin D_2. 

## Zdroj

Kategória:Formálne jazyky
Walther von Dyck

**Walther Franz Anton von Dyck** (* 6. december 1856, Mníchov, Nemecko, vtedy Bavorské kráľovstvo – † 5. november 1934, Mníchov, Nemecko) bol nemecký matematik. Ako prvý moderným spôsobom definoval grupu, je tiež známy vďaka práci v kombinatorickej teórii grúp. V teórii formálnych jazykov sú po ňom pomenované Dyckove jazyky, v teórii plôch je po ňom pomenovaná Dyckova veta a Dyckova plocha.

Kategória:Nemeckí matematici
Kategória:Osobnosti z Mníchova
Kategória:Absolventi Ludwig-Maximilians-Universität München
Wawelská katedrála

right|thumb|Wawelská katedrála

**Wawelská katedrála**, celým názvom *Katedrálna bazilika svätého Stanislava a svätého Václava* – *Bazylika archikatedralna św. Stanisława i św. Wacława*, je arcidiecézny kostol na Wawelskom návrší v Krakove. Je to poľské sväté miesto národného historického významu a poľská kultúrna pamiatka. Má tisícročnú históriu a je to tradičné miesto korunovácií poľských kráľov, mnohí sú tu aj pochovaní (19 z nich), ako aj svätí (sv. Stanislav) a ďalšie významné osobnosti poľského národa.

## Iné projekty

## Zdroj

Kategória:Katedrály v Poľsku
Kategória:Baziliky minor
Kategória:Kostoly zasvätené svätému Václavovi
Kategória:Rímskokatolícke kostoly v Poľsku
Kategória:Kráľovské pohrebiská
Kategória:Korunovačné kostoly
Kategória:Kostoly v Krakove
Wawelský hrad

thumb|Wawelský hrad

**Wawelský hrad** () je gotický hrad na Wawelskom návrší v Krakove postavený na príkaz Kazimíra III. Veľkého a pozostávajúci z mnohých objektov okolo centrálneho dvora. 

V 14. storočí bol prebudovaný podľa Hedvigy I. a Vladislava II. Jagela. Počas ich panovania vznikla potreba pristavenia veže, ktorá dostala názov "Kuracia stopa" (Kurza Stopka) a Dánska veža. Ich komnata obsahovala meč Szczerbiec, ktorý sa používal pri korunovačných ceremóniách a dnes je vystavený. V tom čase pribudli aj ďalšie objekty, ktoré slúžili ako štvrte pre duchovenstvo, kráľovských úradníkov a remeselníkov. Obranné steny a veže Jordanka, Lubranka, Sandomierska, Tęczyńska, Szlachecka, Złodziejska a Panieńska boli vybudované tiež v rovnakom období. V takejto podobe zostal do požiaru v roku 1499.

## Literatúra
* SKOWRON, Ryszard: *Kalendarium dziejów Wawelu do roku 1905.* Kraków : Państwowe zbiory sztuki na Wawelu, 1990. 228 s.

## Iné projekty

## Zdroj

Kategória:Hrady a zámky v Poľsku
Kategória:Stavby v Krakove
Podchod

thumb|Podchod v nemeckom meste Zwickau
thumb|Podchod v Prahe
**Podchod** je stavba umožňujúca alternatívnu cestu pre peších inak nepriepustnou cestou alebo cestou horšie priechodnou. Napríklad podchody pod rušnými ulicami a cestami, diaľničnými estakádami, železničnými a električkovými traťami alebo podchody v metre.

## Pozri aj
* nadchod

## Iné projekty

## Zdroj

Kategória:Dopravné stavby
Kategória:Objekty na cestách
Runové kamene v Jellingu

**Runové kamene v Jellingu** sú runové kamene pravdepodobne z 10. storočia nachádzajúce sa v malom meste Jelling v Dánsku. Runové nápisy na oboch kameňoch patria vôbec k najznámejším v Dánsku – starší z kameňov dal vztýčiť prvý dánsky kráľ Gorm na počesť svojej ženy Thyry. Druhý kameň vztýčil jeho syn Harald I. na počesť svojich rodičov, jeho dobytia Dánska a Nórska a prechod Dánov ku kresťanstvu.

Runové kamene sú v súčasnosti často navštevovanou turistickou lokalitou, ktorá je spoločne s miestnym kostolom od roku 1994 súčasťou svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Dánsku
Villa Romana del Casale

thumb|Villa Romana del Casale
**Villa Romana del Casale** je rímska vila neďaleko mesta Piazza Armerina na Sicílii. Nachádza sa tu najrozsiahlejší a najbohatší komplex mozaík na svete. Začiatky stavby siahajú do 4. storočia. 

Pre svoju mimoriadnu kultúrnu hodnotu je od roku 1997 zapísaná zozname Svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Taliansku
Kategória:Sicília
Via Sacra

thumb|Via Sacra
**Via Sacra** (*Svätá cesta*) je pravdepodobne najstaršia a zároveň i najslávnejšia ulica antického Ríma. Kamenná cesta začína na vrcholku pahorku Kapitol, pokračuje cez Forum Romanum, kde sa rozširuje a končí pred bránami Kolosea.

Svätá cesta bola tepnou Fora Romana a teda i tepnou celého Ríma. Konali sa tu rôzne posvätné obrady, veľkolepé slávnosti víťazstiev a denne ňou prešlo niekoľko tisíc ľudí smerujúcich do chrámov, práce či do Kolosea. Práve vďaka mnohým svätyniam vďačí Via Sacra za svoje meno.

## Dejiny
Prvé primitívne základy cesty boli položené už v 5. storočí pred Kr., ale pri dažďoch bola cesta prakticky nepoužiteľná. Dláždenia sa cesta dočkala až za vlády cisára Nera po veľkom rímskom požiari v roku 64. Zaujímavé je, že súčasné dláždenie pochádza už z doby cisára Augusta. Archeológovia totiž Nerove dláždenie zaradili do stredoveku a kopali ešte nižšie. To vysvetľuje fakt, že všetky stavby postavené v hornej časti cesty po Nerovej vláde sa dnes nachádzajú nad úrovňou Via Sacry.

## Iné projekty

## Zdroj

Kategória:Forum Romanum
Kategória:Ulice v Ríme
Kategória:Rímske cesty
Ľadovcový fjord v Ilulissate

**Ľadovcový fjord v Ilulissate** sa nachádza  severne od polárneho kruhu a  západne od Grónskeho pevninského ľadovcového príkrovu, blízko mesta Ilulissat. Fjord je  dlhý a  široký. Na konci fjordu ústi ľadovec Jakobshavn Isbræ, ktorý je najproduktívnejší ľadovec na severnej pologuli.

Ľadovec sa pohybuje rýchlosťou 20 až 35 metrov za deň. Časté sú aj ľadovcové hory vysoké , ktoré vznikajú v zlome ľadovcového masívu. Plávajúce ľadovce často dosiahnú vzdialenosť k 40° až k 45 °rovnobežke (južne od Britských ostrovov na úrovni mesta New York).

## Iné projekty

## Zdroj

Kategória:Fjordy Grónska
Kategória:Lokality Svetového dedičstva v Dánsku
Brú na Bóinne

**Brú na Bóinne** (doslova "Palác (rieky) Boyne"; angl. často *Bend of the Boyne*) je archeologická lokalita asi 8 km od mesta Drogheda v grófstve Meath vo východnom Írsku. Je známa svojimi megalitickymi pamiatkami. Nachádzajú sa tu najmä hrobky (Newgrange, Knowth a Dowth) a množstvo menhirov, ktorých začiatky spadajú do neolitického obdobia, pravdepodobne do 4. tisícročia pred Kr. 

Od roku 1993 sú miestne starobylé pamiatky na čele s hrobkou Newgrange súčasťou svetového dedičstva UNESCO pod názvom **Archeologický súbor v Ohybe rieky Boyne**. 

## Externé odkazy
* Oficiálna stránka

## Zdroj

Kategória:Archeologické lokality v Írsku
Kategória:Lokality Svetového dedičstva v Írsku
MG 34

**Maschinengewehr 34** skrátene **MG 34** bol nemecký guľomet vyvinutý firmou Mauser, zavedený do výzbroje Wehrmachtu v rokoch 1934-1935. Bol základnou podpornou automatickou zbraňou nemeckej pechoty v úvodnej časti druhej svetovej vojny. Neskôr bol nahradzovaný guľometmi MG 42.

## Technický popis
MG 34 bol vzduchom chladený guľomet používajúci muníciu kalibru 7,92 × 57 mm Mauser. Bol navrhnutý ako guľomet všeobecného použitia. Ako ľahký guľomet bol používaný s dvojnožkou na konci hlavne a obyčajne s 50 ranovým bubnovým zásobníkom. Ako ťažký guľomet mal inštalovanú masívnu trojnožku a munícia bola dodávaná pásom. V praxi pechota používala verziu s dvojnožkou avšak muníciu dodával nábojový pás s dĺžkou podľa potreby. Štandardný pás dodávaný v krabicovitom zásobníku mal kapacitu 250 nábojov.

## Iné projekty

Kategória:Guľomety
Amalienborg

náhľad|Zámok Amalienborg, v strede kostol Frederiks Kirke
**Amalienborg** je zámok v Kodani a zimné sídlo dánskej kráľovskej rodiny. Je významným dielom rokokovej architektúry.

Na mieste dnešného komplexu sa v minulosti nachádzali dva paláce. Tento rokokový komplex sa skladá zo štyroch identických zámkov, kostola Frederiks Kirke a centrálneho námestia so sochou Frederika V. Paláce sú pomenované ako Christian VII., Christian VIII., Frederik VIII. a Christian IX.

Realizáciu budov viedol významný dánsky architekt Nicolai Eigtved (* 1701 – † 1754) ktorý sa však dokončenia palácov nedožil. Výstavba palácov na západnej časti námestia sa začala v roku 1750 a bola dokončená v roku 1760.

## Iné projekty

## Zdroj

Kategória:Architektúra z 1760
Kategória:Paláce v Dánsku
Kategória:Stavby v Kodani
Kategória:Rokokové stavby v Dánsku
Kategória:Kráľovské sídla
Zámok Valtice

**Zámok Valtice** je zámok nachádzajúci sa v moravskom meste Valtice v okrese Břeclav v Česku. Zámok je súčasťou krajinnej pamiatkovej zóny Lednicko-valtický areál, zapísaného na zozname Svetového dedičstva UNESCO.

## História
Pôvodne gotický hrad z 13. storočia bol prestavaný na renesančný a neskôr barokový zámok. Do dnešnej podoby bol prestavaný v rokoch 16431730 podľa projektov talianskeho staviteľa D. Martinelliho a Johanna Bernharda Fischera z Erlachu. Zámok tvorí trojposchodová štvorkrídla budova s koniarňou, jazdiarňou, galériou, barokovým divadlom a kočiarovňou. Z renesančného obdobia sa zachovali dve nárožné veže, od ktorých vedú nízke bočné krídla uzatvárajúce s hlavnou budovou čestný dvor. Priečelná fasáda zámockej budovy je bohato zdobená, stredová os budovy je zvýraznená vstupným portálom a vežou. Bohato vybavené zámocké interiéry boli upravované až do 18. storočia. Zámocký park bol založený v roku 1727. Začiatkom 19. storočia bola záhrada rozšírená a prebudovaná na prírodno krajinársky park s ďalekými priehľadmi. Park má rozlohu  a rastie v ňom 22 druhov ihličnanov a 63 druhov listnáčov.

## Galéria

Súbor:Valtice castle.jpg|Zámok Valtice
Súbor:Valtice, zámek, průčelí budovy zezadu.jpg|Zadné priečelie zámku Valtice
Súbor:Valtice, vchod na nádvoří.JPG|Fontána na nádvorí
Súbor:Valtice castle 06.jpg|Pohľad na park


## Iné projekty

## Externé odkazy
* Oficiálna stránka
* Zámok hrady.cz 

Valtice, zámok
Kategória:Lokality Svetového dedičstva v Česku
Kategória:Stavby vo Valticiach
RC Lens

**Racing Club de Lens** je francúzsky futbalový klub hrajúci v meste Lens v Pas-de-Calais. Klub bol založený v roku 1906, prvýkrát hral v Ligue 1 v roku 1937. Svoje domáce zápasy hráva na štadióne Stade Félix-Bollaert. Najväčší úspech dosiahol klub v roku 1998, kedy vyhral Ligue 1. 

Najväčším rivalom klubom je OSC Lille, zápasy medzi týmito dvoma klubmi majú označenie Derby du Nord (Severské derby).

## Iné projekty

## Externé odkazy
*Oficiálna webstránka 


Lens
Kategória:Futbalové kluby založené v 1906
Rastislav Michalík

**Rastislav Michalík** (* 14. január 1974, Staškov) je slovenský futbalista, v súčasnosti hráč FK Slavia Staškov. Vrchol svojej kariéry dosiahol v drese AC Sparta Praha, kde bol aj kapitánom mužstva a hral aj v skupinovej fázy Ligy majstrov. Strelil prvý gól Sparty v zápase proti slávnemu a hviezdami nabitému kádru Realu Madrid. 

V drese  odohral 21 zápasov.

## Úspechy
* Česká liga: 2003, 2005
* Český pohár: 2000, 2004
* Futbalista roka: *Siedme miesto*: 2001

## Referencie

## Externé odkazy
* transfermarkt.at 
* national-football-teams.com 

Kategória:Narodenia v 1974
Kategória:Slovenskí futbalisti
Kategória:Hráči FK Dukla Banská Bystrica
Kategória:Hráči FK Fotbal Třinec
Kategória:Hráči FC Slovan Liberec
Kategória:Hráči AC Sparta Praha
Kategória:Hráči Kayserispor
Kategória:Hráči SV Ried
Kategória:Hráči FC Spartak Trnava
Kategória:Hráči FK Čadca
Kategória:Osobnosti z Čadce
Vrbovské vetry

**Vrbovské vetry** je názov hudobného festivalu, ktorý sa od roku 2007 každoročne koná vo Vrbovom. Jeho hlavným organizátorom je Branislav Jobus, okrem neho na organizácii spolupracujú aj Whisky a Martin Višňovský.

Na festivale doteraz vystúpilo množstvo slovenských a českých skupín (Karpatské Chrbáty, Chiki liki tu-a, Slobodná Európa, Živé Kvety, Mňága a Žďorp, Martin Valihora), okrem toho sa tam však konajú aj projekcie filmov, diskusie so známymi osobnosťami alebo rozličné recesistické akcie.

Festival je celý vedený v recesistickom duchu (hneď po slávnostnom otvorení festivalu sa koná aj jeho slávnostné zatvorenie, medzi koncertami sa konajú akcie ako sú preteky na hojdacích koňoch či streľba z poplašnej pištole). 
Patrí medzi každoročné akcie v meste Vrbové, chodia naň návštevníci z celého Slovenska aj zo zahraničia. V roku 2009 údajne dosiahol festival návštevnosť cez 1000 osôb . V roku 2010 sa skončil už pred polnocou (kvôli počasiu).

## Referencie

## Externé odkazy
* Oficiálne stránky festivalu 

Kategória:Hudobné festivaly na Slovensku
Ponte Vecchio

náhľad|Ponte Vecchio
**Ponte Vecchio** je stredoveký most cez rieku Arno v talianskom meste Florencia. Nepretržite od jeho vybudovania až do dnes je most obklopený obchodmi. V minulosti tu predávali mäsiari, dnes sú tu obchody so suvenírmi, šperkami a umením.

Most tvoria tri klenbové polia. Stredné a hlavné pole má rozpätie 30 m a dve bočné 27 m. Výstavba mosta prebiehala v rokoch 1335 - 1345. Na jeho tvorbe sa podľa zdrojov podieľal architekt buď Neri di Fioravante, alebo Taddeo Gaddi.

Na mieste súčasného mosta stál počas Rímskej ríše most, cez ktorý viedla cesta via Cassia. Počas druhej svetovej vojny nebol most zničený, na rozdiel od ostatných mostov vo Florencii.  V roku 1966 poškodila most veľká povodeň.

## Referencie

## Panoráma

## Iné projekty

Kategória:Stavby vo Florencii
Kategória:Mosty v Taliansku
Kategória:Kamenné mosty
Quemú Quemú

**Quemú Quemú** môže byť:
* argentínsky department, pozri Quemú Quemú (department)
* hlavné mesto daného departmentu, pozri Quemú Quemú (La Pampa)
Ponte Juscelino Kubitschek

náhľad|Ponte Juscelino Kubitschek
**Ponte Juscelino Kubitschek** je most v Brazílii ponad umelé jazero Paranoá blízko hlavného mesta Brazília. Typologicky patrí most medzi asymetrický oceľový oblúkový most so zavesenou mostovkou. Na stavbe sa podieľali architekt Alexander Chan a inžinier Mario Vila Verde. Most nesie názov bývalého prezidenta Brazílie Juscelino Kubitschek de Oliveira, ktorý sa v 50. rokoch 19. storočia rozhodol vybudovať mesto Brazília ako nové hlavné mesto krajiny.

Výstavba začala v roku 2000 a most bol dokončený o dva roky neskôr. Celková dĺžka mosta je 1,2 km, rozpätie mostného pola je 3 x 240 m. Most je vysoký 60 a široký 24 m. Mostovka je 18 metrov nad hladinou jazera a jej celková plocha predstavuje 28 800 m2.

Most sa po dokončení, napriek vysokým realizačným nákladom a náročnému konštrukčnému riešenie, stal vyhľadávaným architektonickým dielom. V noci je most atraktívne osvetlený. Alexander Chan dostal za most ocenenie brazílskeho združenia oceľových konštruktérov *Premio Abcem 2003*.

## Galéria
Súbor:BSB Ponte JK 08 2005 45 8x6.JPG|Detail oblúkov
Súbor:JK bridge Brasilia lights.jpg|Osvetlenie

## Referencie

## Iné projekty

Kategória:Mosty v Brazílii
Kategória:Oblúkové mosty
Kategória:Architektúra z 2002
Kategória:Brazília (mesto)
Kategória:Distrito Federal do Brasil
Brno-Bohunice

**Brno-Bohunice** je mestská časť na juhozápadnom okraji štatutárneho mesta Brna. Pod názvom **Bohunice** tiež katastrálne územie a do 16. apríla 1919 samostatná obec.

Mestská časť má rozlohu 301,71 ha, je tu evidovaných 48 ulíc a 1 147 adries.

## Referencie

## Iné projekty

## Externé odkazy
* Oficiálne stránky mestskej časti Brno-Bohunice 


Bohunice
Tomáš Záborský

**Tomáš Záborský** (* 14. november 1987, Trenčín) je slovenský hokejový útočník. Momentálne je hráčom slovenského tímu HK 32 Liptovský Mikuláš.

## Kariéra
S hokejom začínal v rodnom meste, v klube Dukla Trenčín. V roku 2006 ho draftoval v piatom kole z celkového 137. miesta klub NHL – New York Rangers. V sezónach 2006–2008 pôsobil v juniorskej Ontario Hockey League, kde obliekal dres Saginaw Spirit. Po presvedčivých výkonoch v sezóne 2007/2008, kedy získal 70 bodov (31+39) v 68 zápasoch sa prebojoval na farmu New Yorku Rangers do tímu Hartford Wolf Pack a s Rangers podpísal podpísal trojročnú nováčikovskú zmluvu. Pred sezónou 2008/2009 sa zúčastnil na tréningovom kempe NY Rangers, vedenie klubu však nepresvedčil. Sezónu prevažne strávil v ECHL, kde obliekal dresy Charlotte a Daytonu. V AHL dostal príležitosť len v ôsmich stretnutiach. Do sezóny 2009/2010 vstúpil v službách ÄssätuPori z fínskej najvyššej súťaže, kde v 43 stretnutiach strelil deväť gólov a pridal 17 asistencií. V júli 2010 bol z New Yorku Rangers vymenený do Anaheimu. Sezónu 2010/2011 mal začať v tíme Elmira Jackals z ECHL, napokon však pokračoval vo fínskom Assäte Pori. V ročníku 2011/2012 sa v drese Assätu Pori stal najlepším strelcom súťaže a dostal sa aj do All-Star tímu fínskej ligy. Pred sezónou 2012/2013 podpísal dvojročnú zmluvu s klubom KHL Avangard Omsk. V úvodnej sezóne v KHL odohral 64 stretnutí so ziskom 23 gólov a 22 asistencií. V nasledujúcej sezóne sa mu v drese Avangardu nedarilo, bol tak vymenený do klubu Salavat Julajev Ufa za Štefana Ružičku. V Ufe odohral vrátane play-off 38 zápasov, v ktorých získal 14 bodov (9+5). Po dvoch sezónach strávených v Kontinentálnej hokejovej lige sa dohodol na ročnej zmluve s tímom IFK Helsinki, ktorú následne predĺžil o ďalší rok.

### Klubová štatistika

## Reprezentácia
Zúčastnil sa MS do 20 rokov 2007. V apríli 2010 ho tréner reprezentácie Glen Hanlon pozval na sústredenie A-tímu reprezentácie. Počas tohto sústredenia odohral svoje prvé dva reprezentačné zápasy v seniorskej kategórii proti Česku. V prvom zápase strelil oba góly Slovenska.

Jeho prvým významným podujatím v seniorskej kategórii sú MS 2013. Slovensko sa prebojovalo do štvrťfinále, Záborský v základnej skupine strelil 4 góly. Zatiaľ v reprezentácii odohral **28** zápasov, strelil **8** gólov.

### Štatistika na významných podujatiach

*(štatistické údaje v článku sú z 14. mája 2016)*

## Referencie

## Externé odkazy
* 
* NY Rangers profil
* Tomáš Záborský na eliteprospects.com

Kategória:Osobnosti z Trenčína
Kategória:Slovenskí hokejisti
Kategória:Slovenskí hokejoví útočníci
Kategória:Hráči Dukly Trenčín
Kategória:Hráči HK 95 Považská Bystrica
Kategória:Hráči MHk 32 Liptovský Mikuláš
Kategória:Hráči Ässät Pori
Kategória:Hráči Brynäs IF
Kategória:Hráči Avangard Omsk
Kategória:Hráči Salavat Julajev Ufa
Kategória:Hráči Hartford Wolf Pack
Kategória:Slovenskí hokejisti draftovaní NHL
Kategória:Hokejisti draftovaní klubom New York Rangers
Kategória:Slovenskí olympionici
Kategória:Účastníci MS v hokeji 2013
Crash Bandicoot

**Crash Bandicoot** je videohra, ktorú vydala spoločnosť Sony Computer Entertainment, vyrobila spoločnosť Universal Interactive Studios a vyvinula spoločnosť Naughty Dog. Hra je určená pre hernú konzolu PlayStation. Hra bola na trh v Severnej Amerike uvedená 31. augusta 1996, do Európy sa dostala v novembri toho istého roku.

## Zdroj
* 

Kategória:Videohry
Kategória:Hry pre PlayStation
Zvonka

**Zvonka** je novela od ruských autorov Arkadija a Borisa Strugackovcov. Hlavným námetom románu je kontakt ľudstva s mimozemskou civilizáciou, pričom obsahuje aj filozofické úvahy. Na Slovensku vyšla v jednom zväzku spolu s románom Piknik na odbočine pod názvom Stalker.

## Dej

Major Kuznecov, kapitán Ginzburg, nadporučík Strokulev a major Pioryškin sa rozhodli vystúpiť na Adairskú sopku v rámci splnenia podmienky na získanie titulu horolezca prvej triedy. Ginzburg telefonoval letcom, aby sa uistil, že v tom čase (zo soboty na nedeľu) nebudú žiadne letecké cvičenia. Napriek tomu ale počas návratu skupinka uvidí lietadlá a rozhodne sa urýchlene odísť. Po ceste začujú zlovestný hukot, a krátko nato nájdu človeka v sieťkovanom tričku. Naložia ho do auta a vysadia u známej Strokuleva. Okrem toho, že u neznámeho nájdu podivnú sošku sa dej viac-menej pre nich končí.

Potom účastník archeologickej skupiny Apidy, N. Sergejev, opisuje udalosti na nálezisku. Sergejev bol jedným z troch na mieste sa nachádzajúcich archeológov - okrem neho tam bol aj jeho starodávny priateľ Tadžik Džamol Karimov a vedúci skupiny Boris Janovič Lozovskij. Zvyšní traja členovia skupinky boli tadžickí robotníci. Sergejev opisuje udalosti zo svojho pohľadu. Všetko pre neho začína od momentu, kedy len tak sedel v stane a fajčil. Vtedy uvidel inoplanéťana ako nehybne stál pri vchode do stanu. Pripomínal mu matne čierneho pavúka veľkosti psa. Inoplanéťan vzal konzervy, Sergejevov denník a plynový varič - a ušiel. V tom čase bol Lozovskij mimo náleziska; keď sa vrátil, príbehu neuveril a vysvetľoval to tým, že Sergejev zaiste dostal úpal. Neskôr robotníkov znepokojili ďalšie udalosti, nakoniec prišli aj o auto (GAZ 69). Následne Lozovskij záhadne zmizol. 
Neskôr našli Sergejevov denník, podľa ktorého bolo zrejmé, že inoplanéťania zbierali vzorky tunajšej fauny, flóry a ostatných objektov. Zaujímavé je, že ľudia ich nezaujímali. Neskôr sa Lozovskij rozhodne, že ak inoplanéťania odletia, musí za každú cenu odletieť s nimi. Pred odletom zistí, že "pavúky" (teda inoplanéťania) sú iba dômyselné stroje; napriek tomu sa rozhodne nastúpiť do kozmickej lode s cieľom nájsť pozemské zvieratá a vierou, že pri nich bude v bezpečí. Zápisky z denníka končia.

Nasleduje časť deja o tom, ako Lozovskij prežíval niekoľko dní na palube lode, ktorá presahovala jeho chápanie. Na palube našiel celú „ZOO“ zozbieranú z ekosystémov viacerých planét a domnieval sa, že inoplanéťania rozlišujú zvieratá od ľudí podľa toho, na koľkých nohách stoja. Vysvitá, že muž v sieťovanom tričku je Lozovskij.

Novela končí záverom Stalinbadskej komisie, ktorý konštatuje, že existuje život aj mimo slnečnej sústavy. Tento život predbehol pozemský v technológiách, ale o niekoľko rokov by sme mohli byť spôsobilí nadviazať komunikáciu.

Kategória:Literatúra v Rusku
Slavomír Zátek

**Slavomír Zátek** (* 23. október 1975) je bývalý slovenský futbalový reprezentant. Hráva na pozícií obrancu.

Odchovanec klubu ZVL Kysucké Nové Mesto bol už v mladosti juniorským reprezentantom Slovenska. V roku 1994 prestúpil do MŠK Žilina. Krátko pôsobil v Trenčín v rámci základnej vojenskej služby.

V drese  odohral šesť zápasov.

## Úspechy
* Jedenástka Corgoň liga pre jesennú časť sezónu: 1997

## Referencie

## Externé odkazy
* transfermarkt.at 

Kategória:Narodenia v 1975
Kategória:Slovenskí futbalisti
Kategória:Hráči MŠK Žilina
Brno-Bystrc

**Brno-Bystrc** je mestská časť na severozápadnom okraji štatutárneho mesta Brna. Pod názvom **Bystrc** tiež katastrálne územie a do 1. júla 1960 samostatná obec.

Mestská časť má rozlohu 2724,16 ha, je tu evidovaných 86 ulíc a 3 075 adries.

## Referencie

## Iné projekty

## Externé odkazy
* Oficiálne stránky mestskej časti Brno-Bystrc


Bystrc
Tarentský záliv

thumb|Východ slnka nad zálivom
**Tarentský záliv** (taliansky *Golfo di Taranto*, latinsky *Sinus Tarentinus*) je záliv v Iónskom mori pri juhovýchodnom pobreží Talianska.

Záliv má približne štvorcový tvar so stranami dlhými  a je ohraničený mysmi *Santa Maria di Leuca* na východe (Apúlie) a *Colonna* (staroveký názov *Cape Lacinium*) na juhu pri severnom pobreží Kalábrie. Pobrežie zasahuje do troch talianskych oblastí – Apúlie, Basilicaty a Kalábrie. Najvýznamnejšie mestá na pobreží sú Tarent a Gallipoli. 

Celá plocha zálivu patrí vďaka jeho geografickej polohe a rozlohe do talianskych výsostných vôd.

## Iné projekty

## Zdroj

Kategória:Zálivy Atlantického oceánu
Kategória:Apúlia
Kategória:Kalábria
Kategória:Iónske more
Mys

thumb|Mys
**Mys** je výrazný výbežok pevniny do mora alebo oceánu, zvyčajne býva z troch strán obklopený vodou.

## Významné mysy
* Biely mys
* Mys dobrej nádeje
* Mys Horn
* Severný mys
* Mys Canaveral
* Strelkový mys
* Zelený mys

## Pozri aj
* záliv
* zátoka
* fjord
* prieliv
* polostrov

## Zdroj

Kategória:Hydrológia
Kategória:Hydrosféra
Kategória:Geomorfológia
Lodná kotva

thumb|Kotva švédskej vojnovej lode ''Vasa'' (17. storočie)
**Lodná kotva** je zariadenie na zachytenie plavidla s dnom vodnej plochy. 

Zvyčajne je na dno spúšťaná na reťazi alebo lane a je vybavená jedným alebo viacerými spätnými hrotmi. Hroty sa majú zaryť do dna a tým fixovať loď na mieste.

Kotvy v histórii prešli vývojom od jednoduchého závažia (zvyčajne kamene) až po špeciálne tvarované zariadenia často i s pohyblivými časťami.

Dĺžka kotvovej reťaze sa meria na úseky dlhé 15 siah (27,435 metra), tzv. šakly (z ).

## Iné projekty

## Zdroj

Kategória:Konštrukcia lodí
Záliv svätého Vavrinca

thumb|Záliv svätého Vavrinca
**Záliv svätého Vavrinca** (, ) predstavuje vyústenie Rieky svätého Vavrinca do Atlantického oceánu. Ide o najväčšie nálevkovité ústie rieky na svete. Omýva brehy piatich kanadských provincií (Newfoundland a Labrador, Ostrov princa Eduarda, New Brunswick, Nové Škótsko, Quebec).

## Ostrovy v zálive
* provincia Quebec
** Magdalen Islands
** Anticosti
* Newfoundland a Labrador
** Newfoundland
* Nové Škótsko
** Cape Breton Island
* Ostrov princa Eduarda

## Iné projekty

## Zdroj

Kategória:Zálivy Atlantického oceánu
Kategória:Geografia Newfoundlandu a Labradoru
Kategória:Geografia Ostrova princa Eduarda
Kategória:Geografia New Brunswicku
Kategória:Geografia Nového Škótska
Kategória:Geografia Quebecu
Kategória:Zálivy v Kanade
Kategória:Eponymické termíny v geografii
Helena Zrínska

náhľad|upright|Rodový erb.
Grófka **Helena Zrínska** (, , * 1643, Ozalj, Chorvátske kráľovstvo† 18. február 1703, Nicomedia, Osmanská ríša) bola posledným žijúcim členom chorvátskeho rodu Zrínskych, manželkou Františka I. Rákociho, ktorému roku 1676 porodila na svet syna Františka II. Rákociho. Po skone prvého manžela sa vydala za bohatého kežmarského magnáta a sedmohradského kniežaťa Imricha Tököliho.

## Životopis
Helena pochádzala zo starého chorvátskeho rodu Zrínskych. Roku 1666 bola zosobášená s Františkom I. Rákocim, ktorému porodila spolu tri deti: Juraja (zomrel ešte ako dieťa), Julianu a Františka – neskôr známy ako František II. Rákoci. Po smrti prvého manžela si podržala správu nad rákociovským majetkom v Regéci, Makovici a Mukačeve. Roku 1682 si zobrala za manžela vodcu protihabsburského povstania Imricha Tököliho. Aktívne sa do povstania zapojila. Preslávila sa svojou hrdinskou obranou hradu Mukačevo, ktorý pred cisárskymi vojskami bránila až tri roky. Po zrade vlastným tajomníkom a pri presile cisárskych vojsk bol hrad napokon dňa 14. októbra roku 1688 dobytý a zbúraný, čím Helena skončila ako internovaná v uršulínskom kláštore vo Viedni. Z viedenskej internácie ju po troch rokoch Imrich Tököli vyslobodil výmenou za zajatého generála podplukovníka Sigberta Heistera. Potom žila až do roku 1703, keď napokon zomrela, spolu so svojím manželom v tureckom vyhnanstve. Jej telesné pozostatky boli až koncom októbra roku 1906 v rámci slávnostného pohrebu prevezené z Rodošta smerom do Košíc. Pochovaná je spolu so svojím synom Františkom II. Rákocim v krypte košického Dómu svätej Alžbety.

## Pozri aj
* Rákociovci 
* František I. Rákoci 
* František II. Rákoci
* Imrich Tököli
* Protihabsburské stavovské povstanie Imricha Tökoliho 
* Protihabsburské stavovské povstanie Františka II. Rákociho 
* Dejiny Košíc
* Dóm svätej Alžbety 

## Zdroje
* 
* 

Kategória:Uhorskí šľachtici
Kategória:Chorvátski šľachtici
Kategória:Dejiny Košíc
Helena